**PRIMĂRIA MUNICIPIULUI SATU MARE**

**DIRECȚIA ECONOMICĂ**

**SERVICIUL INVESTIȚII, GOSPODĂRIRE, ÎNTREȚINERE**

**NR. 54169/20.09.2024**

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Investiții, Gospodărire Întreținere și Directorul executiv al Direcției economice formulează următorul:

# **RAPORT DE SPECIALITATE**

la proiectul de hotărâre privind actualizarea indicatorilor tehnico-economici la obiectivul de investiţie: “ *PARCARE ETAJATĂ S+P+2 PE STRADA MIHAIL KOGĂLNICEANU NR. 5*”

din municipiul Satu Mare

Prin hotărârea Consiliului Local Satu Mare nr. 141/27.05.2021 au fost aprobați indicatorii tehnico-economici la obiectivul de investiţie PARCARE ETAJATĂ S+P+2 , STR.M. KOGĂLNICEANU, obiectiv de investiție cu o valoare totală 31.033.239.40 lei ( TVA inclus), din care construcții-montaj 25.217.954,26 lei ( TVA inclus).

Raportat la prevederile art. 10 alin. (4) din HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, prin care se specifică faptul că „:...Devizul general întocmit la faza de proiectare studiu de fezabilitate în cazul obiectivului nou/mixt de investiții și, respectiv, la faza documentație de avizare a lucrărilor de intervenții în cazul intervenției la construcție existentă se actualizează prin grija beneficiarului investiției/investitorului, ori de câte ori este necesar, ... ”,

Având în vedere modificările aduse prin HG nr. 1116/2023 conținutului cadru al documentațiilor tehnico-economice aferente obiectivelor/proiectelor de investiții finanțate din fonduri publice prin introducerea în structura devizului general a unui nou capitol de cheltuieli ”cheltuieli aferente marjei de buget și pentru constituirea rezervei de implementare pentru ajustarea de preț” valoarea Devizului General al obiectivului de investiții PARCARE ETAJATĂ S+P+2 , STR.M. KOGĂLNICEANU aprobat de dvs s-a majorat cu 8.838.678,40 lei TVA inclus.

Noii INDICATORI TEHNICO – ECONOMICI sunt după cum urmează:

Valoarea totală a investiţiei: 39.826.016,91 lei TVA inclus

din care:

construcţii - montaj: 25.217.954,26 lei TVA inclus

 Față de cele expuse mai sus, raportat la prevederile art. 41 și art. 44 alin. (1) și alin (4) din Legea nr. 273/2006 privind finanțele publice locale, cu modificările și completările ulterioare, potrivit cărora:” ............... Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și respectiv, rectificat și se aprobă de autoritățile deliberative…........... Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art. 38. …..... Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se **aprobă de către autoritățile deliberative**….....”

Raportat și la prevederile din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții de interes local, în condițiile legii,

Ținând cont și de documentația suport (Referatul nr. 52.742/13.09.2024 privind înaintarea spre avizare Comisiei tehnico-economice a actualizării indicatorilor tehnico-economici la acest obiectiv de investiție, procesul verbal al Comisiei tehnico-economice nr. 53672/19.09.2024) proiectul de hotărâre se înaintează Consiliului Local al Municipiului Satu Mare cu propunere de aprobare.

 Director executiv Şef Serv. Investiții, gospodărire, întreținere Ursu Lucica ing. Szűcs Zsigmond

 ing. Dorin Mihai Bereș/ 2 ex.